**ՏԵՂԵԿԱՆՔ**

**«Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման վերաբերյալ**

|  |  |  |
| --- | --- | --- |
| Առաջարկության հեղինակը  /ստացման ամսաթիվը/ | Առաջարկության և դիտողության պարզաբանումը | ՀՀ մշակույթի նախարարության պարզաբանումները և հիմնավորումնե­րը |
| ՀՀ ֆինանսների նախարարության  08.12.2017 թ.  01/9-2/22831-17 գրություն | **«Հայաստանի Հանրապետության կառավարության** 2010 թվականի մարտի 11-ի N 310-Ա **որոշման մեջ լրացում կատարելու մասին»** ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |
| ՀՀ կրթության և գիտության նախարարության  04.12.2017 թ.  01/10/16891-17 գրություն | **«Հայաստանի Հանրապետության կառավարության** 2010 թվականի մարտի 11-ի N 310-Ա **որոշման մեջ լրացում կատարելու մասին»** ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |
| ՀՀ ԳԱԱ «Արվեստի  ինստիտուտ»  ՊՈԱԿ-ի  04.12.2017 թ. 2478-01/105 գրություն | **«Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ լրացում կատարելու մասին»** ՀՀ կառավարության որոշման նախագծի վերաբերյալ առարկություններ և դիտողություններ չունի: | Ընդունվել է ի գիտություն: |
| ՀՀ ԳԱԱ «Հնագիտության և ազգագրության ինստիտուտ» ՊՈԱԿ-ի 12.12.2017 թ. 2470-444 գրություն | «Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ լրացում կատարելու մասին» ՀՀ կառավարության որոշման նախագծի վերաբերյալ վերաբերյալ հայտնում են հետևյալը.   1. Ցանկալի կլինի, որ տրվի համառոտ տեղեկատվություն այն մասին, թե ինչու՞, ի՞նչ սկզբունքով և ո՞ւմ կողմից են ընտրվել կոնկրետ այս արժեքները, որոնք են կոնկրետ արժեքները այս փուլում ներառելու հիմնավորումները. առաջնահերթություն, այլ: 2. Կարծում ենք, որ անհրաժեշտ է ներկայացնել նաև կոնկրետ առաջարկությունների հեղինակներին (կազմա­կերպությունները): Յուրաքանչյուր արժեքի մասով հարկավոր է նշել, թե անցել է արդյոք փորձաքննություն (ներքին կամ արտաքին), ինչպե՞ս, ո՞ւմ կողմից: Կա արդյոք որևէ, այդ թվում` երաշխավորող կամ ներկայացնող հաստատության գիտական կամ գիտամեթոդական խորհրդի կարծիք: 3. Թիվ 25-ի մասով` հայկական տառարվեստ/հայկական տառարվեստի մշակութային դրսևորումները. Կետ 5-ը` առաջարկվում է վերանայել և կրողների շրջանակը ավելացնել: Կետ 6. Պատմական հակիրճ տեղեկանքը կարիք ունի վերաշարադրման ու ուժեղացվելու: 4. Թիվ 26` Մրգիցօղիների` թրմօղիների պատրաստում:   Մրգօղին և թրմօղին տարբեր տեսակի օղիներ են: Կարծում ենք, պետք է հստակեցնել ու լրացուցիչ խորհրդակցել մասնագետների հետ: Պատմական հակիրճ տեղեկանքը համոզիչ չէ: Աղբյուրները, այդ թվում` ազգագրական նյութերը, պետք է հստակեցվեն: 7 և 8 կետերում փաստարկումները այնքան էլ հիմնավոր չեն, ի մասնավորի` մաքրության, առողջական արժեքի և այլնի հետ կապված: Գուցե հարկավոր է մանրամասնել, այլապես օղի խմելու կոչի նման բան է ստացվում: Անհրաժեշտ է նաև լայն առումով ներկայացնել որպես ուտեստի, և տոնական և ծիսական ուտեստի, կարևոր բաղադրիչ:   1. Թիվ 27` Պատմական հատվածն ուժեղացման կարիք ունի. Անհրաժեշտ են մեջբերումներ հնագիտական պեղումներից ու հայ հեղինակներից: Այլապես տպավորություն է, որ հայերիս համար շատ կարևոր այս արժեքի մասին խոսել են միայն օտարները, գոնե մինչև Ամասիացին: 7-8 կետերը, հատկապես կենցաղավարման մասով, պետք է համալրվեն ազգագրական նյութով ու գրականությամբ: 2. 1) Թիվ 28 Գորգարվեստի արհեստագործական ավանդույթները. Վերնագիրը փոքր-ինչ անհասկանալի է: Տարածվածության աշխարհագրությունը կասկածելի է: Գոնե Տավուշի մարզում, այսօր լայն տարածվածության մասին դժվար է խոսել: Գուցե կարելի է շեշտադրել այս փուլում հետաքրքրության աճի ու վերազարթոնքի հետ կապված իրողությունները: 6-8 կետերը կարիք ունեն ուժեղացման, հատկապես գորգագործության ավանդույթների մասով: Պետք է անպայման անդրադառնալ խորհրդային ավանդույթին. Իջևանի գորգի կոմբինատ, այլ ձեռնարկություններ: Հարկավոր է ուժեղացնել գիտական ապարատը, շատացնել օրինակները:   2)*Գորգարվեստի արհեստագործական ավանդույթները* ձևակերպումը փոխարինել *Հայկական գորգարվեստ կամ Գորգագործության մշակույթը Հայաստանում* ձևակերպմամբ։  7. 1) Թամզարա–որևէ նկատառում չենք ներկայացնում, քանի որ անհասկանալի է ցանկում ներառելու նպատակը: Արդյո՞ք չկան ավելի կարևոր արժեքներ այս փուլում ներառելու համար:  2) Տարրի վերնագիրը համալրել, ինչպես օրինակ՝ *Թամզարա պարը կամ Հայկական թամզարա պարը*:  Համալրել նաև կենսունակություն բաժինը: Տարրի նկարա­գրության մեջ ներկայացված է պարի բացառապես պատմական համատեքստը, այլ ոչ թե դրա կենսունակությունը, կամ ժողովրդական ընդգրկումները: Ըստ նկարագրության պարը բացառապես բեմական կատարողական արվեստի երևույթ է և չունի ժողովրդական ընդգրկում: Տարրի նկարագրությունը պետք է համալրել դրա կրողների մասին տեղեկատվությամբ:   1. 1) Թիվ 30. Առաջարկում ենք վերանայել ու դարձնել ոչ միայն թառն ու թառագործությունը, այլ ժողովրդական նվագարանները կամ դրանց մի խումբն ընդհանրապես ու այդ համատեքստում ներկայացնել կամ գրանցել: 6-8 կետերը կարիք ունեն վերանայման ու ուժեղացման, հատկապես հնագիտական վերջին պեղումների արդյունքների ու այդ համատեքստում` նաև տեսական վերանայումների ներառմամբ:   2). Կետ 30 Թառը և թառագործությունը  Տարրի վերնագիրը համալրել, ինչպես օրինակ՝ *Թառի և թառագործության մշակույթը Հայաստանում*:  Համալրել տարրի նկարագրման կենսունակությունը բաժինը՝ ներկայացնելով առկա վիճակը, մարտահրավերները, կրողներին, դրսևորման հարթակները, ձևաչափերը ևայլն:  9. Կետ 31 Գինեգործություն  Բնագավառը բաժինը խմբագրել «Ժողովրդական կենսապահովման մշակույթ, խաղողի վերամշակում» ձևակերպմամբ: Պատմական հակիճ տեղեկանք բաժնում «Գինեգործության և խաղողագործության վերաբերյալ առաջին վկայությունները պատկանում են Հերոդոտի, Ստրաբոնի գրչին, որոնք մասնավորապես անդրադարձել են Հայկական լեռնաշխարհից դեպի Բաբելոն և այլուր գինի արտահանելու մշակույթին:» նախադասությունից առաջ ավելացնել «Խաղողագործության և գինեգործության վերաբերյալ Հայաստանում կան հնագիտական բազմաթիվ վկայություններ: Հնագույնը վերաբերում է Վայոց ձորի Արենի 1 քարանձավին (մ.թ.ա. 4-րդ հազարամյակ, մեզանից 6000 տարի առաջ): Բազմաթիվ հնագույն վկայություններ կան միջին բրոնզի, ուշ բրոնզի և հետագա դարաշրջանների, ինչպես նաև միջնադարյան Հայաստանի տարբեր հուշարձաններում հայտնաբերված տվյալներում» տեքստը:  Բնութագիրը բաժինը ներկայացնել հետևյալ տեքստով. «Գինին Հայկական լեռնաշխարհում վաղեմի պատմություն ունի: Հին Հայաստանում այն համարում էին աստվածների ու արքաների ըմպելիք: Հայ արքաները գինին խմում էին արծաթե գավաթներով: Ավանդաբար գինի պատրաստում էին այգիներում կամ բնակելի համալիրին կից գտնվող հնձաններում: Խաղողը լցնում էին հնձանի վերին հատ­վածի` առագաստի մեջ, որտեղ տղամարդիկ այն ոտքերով տրորում էին (Երեխաներին կնքելիս տղաների ոտքերին էին մեռոն քսում, որ գինի տրորեն և աղջիկների ձեռքերին, որ խմոր հունցեն): Քաղցուն հոսում էր առագաստի մոտ պատրաստված կավակերտ հորի մեջ, որը կոչվում է գուբ, այնտեղ նստվածք տալիս, մասամբ զտվում, ապա հոսում գետնափոր կրապատ հորերի (տաքար) կամ կարասների մեջ: Քաղցուն այդ տարաների մեջ աստիճանաբար հասունանում էր, վերածվում քաղցրավուն մաճառի, այնուհետև քառասուն օրվա ընթացքում դառնում գինի: Հասունացած գինին պահպանում էին մառաններում, գետնի մեջ թաղված կամ վերգետնյա կարասներում, դրանք ծածկելով քարե ու կավե կափարիչներով, ճեղքերը հերմետիկորեն փակելով կավե ծեփով: Գինին, որքան երկար է մնում, այնքան հասունանում է, քաղցրանում ու թնդանում:  10. Սահարի-դարձյալ որևէ նկատառում չենք ներկայացնում, քանի որ անհասկանալի է ցանկում ներառելու նպատակը:  11. 1) Մուսա լեռ-դարձյալ որևէ նկատառում չենք ներկայացնում, քանի որ անհասկանալի է ցանկում ներառելու նպատակը:  2) Կետ 33 Մուսա լեռան տոնակատարությունը  Տարրի վերնագիրը արդիական է, համապատասխանում է ոչ նյութական մշակութային ժառանգության ցանկում ընդգրկման չափանիշներին: Սակայն տարրի նկարագրությունը խիստ թերի է, առկա են պատմական և փաստական անճշտություններ (հերոսամարտի ժամկետների, կրող համայնքի, տոնակատարության պատմության նկարագրության, այլ ոչ թե հուշարձանի կամ թանգարանի), որի արդյունքում տարրի մասին պատմական հակիրճ տեղեկությունների, բնութագրի և հատկապես կենսունակության բաժինների նկարագրությունները լիարժեք չեն արտացոլում ներկայացված տարրի էությունը: Առաջարկվում է տարրը ցանկում ներառել համապատասխան մանրամասն վերանայումներից հետո: Այս ձևաչափով և նկարագրական տեքստով այն պատրաստ չէ ներառվել ցանկում: | Ներկայացված արժեքները ցան­կում ընդգրկելու վերաբերյալ առա-ջարկներ են ստացվել տար-բեր շահագրգիռ կազմակերպութ-յուններից և ան­հատներից։ Այս ցանկում նշյալ արժեքներն ընդ­գրկելու որոշումն ընդունվել է ՀՀ մշակույթի նա-խարարին կից ոչ նյութական մշա­կութային ժառան­գության հարցերի մասնագիտական խորհրդի կողմից։  Առաջարկություն­ները ստացվել են ՀՀ ԳԱԱ հնագի­տության և ազգա­գրության ու արվեստի ինստի­տուտներից, «Մատենադա­րան» Մ. Մաշ­տոցի անվան հին ձեռագրերի գիտահետազո­տական ինստիտուտից, «Հովհաննես Շարամբեյանի անվան ժողո­վրդական ստեղ­ծագործության կենտրոն» ՊՈԱԿ-ից։ Արժեքների ցանկը աշխա­տանքային կար­գով դիտարկվել է ՀՀ մշակույթի նա­խարարին կից ոչ նյութական մշա­կութային ժառան­գության հարցերի մասնագիտական խորհրդի փորձա­գետների կողմից՝ առկա է 2017 թ.նոյեմբերի 15-ի նիստի արձանա­գրությունը։  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  :  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Թամզարա պարը հայկական ավան­դական պարա­ֆոնդի լավագույն նմուշներից է և միանգամայն հիմ­նավոր է դրա ընդգրկումը նշյալ ցանկում։ Ցանկի լրացման ընդհա­նուր սկզբունքի համաձայն՝ «Անվանումը» բաժնում գրվում է միայն արժեքի անվանումը, իսկ տեսակը՝ նշվում է «Բնագավառը» բաժնում։  Ընդունվել է, կա­տարվել է համա­պատասխան փոփոխություն:  Սույն ցանկում ընդգրկվում են ոչ նյութական մշա­կութային ժառան­գության առանձին արժեքներ, իսկ ժողովրդական նվագարանները ոչ նյութական մշակութային ժառանգության արժեքների խումբ են։  6-8-րդ կետերի հետ կապված ըն­դունվել է, կա­տարվել է համա­պատասխան փո­փոխություն:  Նպատակահար­մար չենք գտնում վերնագրի փոփոխությունը, քանի որ անհրա­ժեշտ է պահպա­նել ցանկի լրաց­ման սկզբունքը։  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Սահարի երա­ժշտական ժանրը հայկական երաժշտարվեստի լավագույն նմուշներից է և միանգամայն հիմ­նավոր է դրա ընդգրկումը նշյալ ցանկում։  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն: |
| ՀՀ արտաքին գործերի նախարարություն  21.12. 2017 թ.   |  | | --- | | 1107/18070-17  գրություն | | 1. Ավելացնել «Հայաստանի Հանրապետության» բառակապակցությունը։ 2. Նշյալ հատվածը վերաշարադրել հետևյալ բովանդակությամբ «…Հայաստանի Հանրապետության ոչ նյութական մշակութային ժառանգության արժեքներին վերաբերող հայտեր ներկայացնելու դեպքում նշյալ կոնվենցիայի 12-րդ հոդվածի պահանջները բավարելու անհրաժեշտությամբ: Բոլոր հայտերը ՅՈՒՆԵՍԿՕ ներկայացնելու նպատակահարմարության վերջնական որոշումը կայացնում է Հայաստանի՝ ՅՈՒՆԵՍԿՕ-ի ազգային հանձնաժողովը:»։ 3. Առաաջարկվում է նշյալ հատվածը վերաշարադրել հետևյալ կերպ «Հայաստանի Հանրապետության՝ ոչ նյութական մշակութային արժեքների ցանկերի կազմման չափորոշիչները և ոչ նյութական մշակութային ժառանգության արժեքների ցանկը հաստատվել են Հայաստանի Հանրապետության կառավարության 2010 թվականի մարտի 11-ի N 310-Ա որոշմամբ, որը լրացվել է Հայաստանի Հանրապետության կառավարության 2016 թվականի մարտի 24-ի «Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ փոփոխություններ կատարելու մասին» N 293-Ա որոշմամբ:»։ 4. Ավելացնել «հետագայում» բառը։ 5. Համապատասխան որոշման նախագծի մասով առկա են մի շարք թերություններ, որոնք կփոխանցվեն աշխատանքային կարգով; | Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն:  Ընդունվել է, կա­տարվել է համա­պատասխան փոփոխություն: |
| ՀՀ արդարադա­տության նախարարություն  16.01.2018 թ.  01/14/538-18 գրություն | «Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ լրացում կատարելու մասին» Հայաստանի Հանրապետության կառավարության որոշման նախագիծը համապատասխանում է Հայաստանի Հանրապետության օրենսդրության պահանջներին: | Ընդունվել է ի գիտություն: |

Ա. ԱՄԻՐՅԱՆ

